Chifukwa Wuli Malo Agho Ŵakaboni ŵa Yehova Ŵakusoperapo Ghakuchemeka Tchalitchi Yayi?
Lizgu Lachigiriki, ilo nyengo zinyake likung’anamulika kuti “tchalitchi,” likuyowoya vya nyumba yayi, kweni ŵanthu.
Chiyelezgero: Mu kalata iyo mpositole Paulosi wakalembera Ŵakhristu mu Romu, wakatawuzga Akwila na Prisila. Kweni wakasazgirapo kuti: “Tawuzgani mpingo [panji tchalitchi] uwo ukuwungana mu nyumba yawo.” (Ŵaroma 16:5) Apa Paulosi wakatawuzganga nyumba yayi kweni ŵanthu. *
Lekani malo agho Ŵakaboni ŵa Yehova ŵakusoperapo ghakuchemeka tchalitchi yayi, kweni “Nyumba ya Ufumu.”
Chifukwa wuli ghakuchemeka “Nyumba ya Ufumu ya Ŵakaboni ŵa Yehova”?
Pali vifukwa vinandi:
Ni zina la nyumba iyo ŵakusoperamo.
Ŵakuwungana pa malo agha kuti ŵasope Yehova, Chiuta uyo wakuzunulika mu Baibolo, ndipo iwo mbakaboni ŵake.—Masalmo 83:18; Yesaya 43:12.
Pa malo agha, ŵakusambira vya Ufumu wa Chiuta, uwo Yesu wakasambizganga ŵanthu.—Mateyu 6:9, 10; 24:14; Luka 4:43.
Mungaluta ku Nyumba ya Ufumu yapafupi kuti mukawone umo Ŵakaboni ŵa Yehova ŵakuchitira pakusopa Chiuta.
^ ndime 3 Mazgu agha ghakusangikaso pa 1 Ŵakorinte 16:19; Ŵakolose 4:15; na Filimoni 2.
Manyani Vinandi
MAUNGANO
Kasi pa Nyumba ya Ufumu Pakuchitika Vichi?
Lutani kuti mukawone ivyo vikuchitika.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn